Four Mile Lagoon

De Four Mile Lagoon is en üm un bi 285 Hektar grote Laguun in’n Distrikt Corozal von Belize. Dat Water ut’n Süüdwesten her von de Öörd Cristo Rey, Yo Chen, Patchacan un Chan Chen flütt in de Laguun, de sülvs in’n Noordoosten mit’n Hondo River verbunnen is, över den dat Water na de Bucht von Chetumal un de Karibische See afflütt. De Öörd an de Laguun sünd Chan Chen (twee Kilometer in’n Süüdwesten) un Santa Elena mit de Corozal Free Zone (een Kilometer in’n Noorden). De Oort Subteniente López liggt op dat annere Över von’n Hondo River un al in Mexiko. An dat Westöver von de Laguun löppt de Philip Goldson Highway langs.